Source: http://www.rimava.sk/spravy-z-regionu/sud-v-pripade-tragickej-nehody-cyklistky-pri-r-brezove-opat-odrocili/
Timestamp: 2018-05-23 10:44:43+00:00
Document Index: 523631

Matched Legal Cases: ['Súd ', 'Súd ', 'Súd ', 'Súd ', 'súd ', 'Súd ', 'Súd ', 'súd ', 'Súd ', 'súd ', 'Súd ']

Súd v prípade tragickej nehody cyklistky pri R. Brezove opäť odročili | Rimava.sk - správy - Rimavská Sobota a okolie
Ste tu:Domov / Správy z regiónu / Súd v prípade tragickej nehody cyklistky pri R. Brezove opäť odročili
Súd v prípade tragickej nehody cyklistky pri R. Brezove opäť odročili
7. februára 2017 Komentujte
Súd v prípade tragickej dopravnej nehody, pri ktorej v júni 2015 prišla o život cyklistka, už po druhýkrát odročili. Obvinený Marek Š. z Rimavského Brezova prišiel na dnešné pojednávanie bez advokáta. Ako povedal počas pojednávania, právneho zástupcu si nemohol z finančných a iných (tie neudal pozn. red.) dôvodov dovoliť. Na hlavné pojednávanie prišli okrem obvineného aj účastníci dopravnej nehody, pozostalí nebohej i znalci z odboru zdravotníctva a cestnej dopravy.
Podľa obvineného ho oslovený advokát odmietol v polovici januára 2017 a do dňa pojednávania (7. februára) nepožiadal súd o pridelenie právneho zástupcu. Súd tak odročil hlavné pojednávanie na utorok, 21. marca.
V prípade tejto tragickej nehody pri Rimavskom Brezove z júna 2015, pri ktorej prišla o život cyklistka, je to už druhé odročenie pojednávania. Prvé bolo odročené v novembri 2016, kvôli nastúpeniu Mareka Š. na protialkoholické a zrejme aj protitoxikomanické liečenie na Prednú horu.
Podľa banskobystrickej policajnej hovorkyne Márie Faltániovej bolo vyšetrovanie ukončené návrhom na podanie obžaloby. Z prečinu usmrtenia bol obvinený vtedy 30-ročný Marek z Rimavského Brezova. Podľa trestného zákona za tento čin spáchaný závažnejším spôsobom konania hrozí trest odňatia slobody na 2 až 5 rokov.
U mladého vodiča z Rimavského Brezova, polícia po tragickej nehode dychovou skúškou alkohol nezistila, neskôr sa však u vodiča potvrdil pervitín. Vodič podľa polície v rovnom úseku neprispôsobil rýchlosť jazdy svojim schopnostiam, z nezistených príčin prešiel s vozidlom Opel Astra do protismernej časti vozovky, kde v tom čase od Rimavskej Bane prichádzala cyklistka. Žena po náraze utrpela devastačné zranenia, ktorým na mieste podľahla. V aute sa zranili aj traja spolujazdci, 59-ročná žena a rovnako starý muž (obidvaja z Rimavskej Soboty) utrpeli ťažké zranenia s dobou liečenia nad 42 dní. Ľahké zranenia s dobou liečenia do sedem dní utrpel 64-ročný muž z Vrboviec nad Rimavou.
Súd s vodičom, ktorý pri Rimavskom Brezove zrazil cyklistku bol odročený
U vodiča, ktorý zrazil cyklistku, zistili pervitín
Vodič, ktorý zrazil cyklistku, ostal v policajnej cele
Tragická dopravná nehoda pri R. Brezove, o život prišla mladá žena
V prípade usmrtenia cyklistky padlo na súde po nie...
Obvinený z usmrtenia cyklistky na súd prišiel, odm...
Súd s vodičom, ktorý pri Rimavskom Brezove zrazil ...
Krajský súd v prípade usmrtenia cyklistiky opäť od...
Na ceste do Rimavského Brezova je kráter, obchádzk...
Spestrite si Veľkú noc veselými podujatiami
Súd tragickej nehody cyklistky znova odročili, dôv...
Úpravy v gotickom kostole odkryli vzácny nález sta...
Odvoz nepotrebnych domácich spotrebičov a kovoveho odpadu.
Predám mobil a reproduktor
Vitrínová zostava
Ponúkam maliarske a murárske práce
canon: Postupne od roku1918.
Poslanci prerokujú záverečný účet mesta, zmenu rozpočtu i futbalovú akadémiu
R. SOBOTA: Dom kultúry bude vo štvrtok plný inšpiratívnych ľudí z regiónu
Donáška / Rozvoz Pizze